ბორჯომის მუნიციპალიტეტის საკრებულოს
დადგენილება №3

2012 წლის 3 თებერვალი
ქ. ბორჯომი
„ბორჯომის მუნიციპალიტეტის გამგეობის დებულების დამტკიცების შესახებ“ ბორჯომის მუნიციპალიტეტის საკრებულოს 2010 წლის 26 ივლისის №16 დადგენილებაში ცვლილების შეტანის თაობაზე

„ნორმატიული აქტების შესახებ“ საქართველოს კანონის მე-20 მუხლის მე-4 პუნქტის შესაბამისად ბორჯომის მუნიციპალიტეტის საკრებულომ დ ა ა დ გ ი ნ ა :

მუხლი 1
„ბორჯომის მუნიციპალიტეტის გამგეობის დებულების დამტკიცების შესახებ“ მუნიციპალიტეტის საკრებულოს 2010 წლის 26 ივლისის №16 დადგენილებაში (საქართველოს საკანონმდებლო მაცნე სსმ, 11, 13/08/2010 – 010250020.35.139.000242) შევიდეს შემდეგი ცვლილება:

ა. დებულების მე-9 მუხლის 1-ლი პუნქტი ჩამოყალიბდეს შემდეგი რედაქციით:

„1. გამგებელს ჰყავს სამი მოადგილე, რომელსაც თანამდებობაზე ნიშნავს და თანამდებობიდან ათავისუფლებს გამგებელი.“;
ბ. დებულების მე-12 მუხლის მე-2 პუნქტს დაემატოს „თ“ ქვეპუნქტი და ჩამოყალიბდეს შემდეგი რედაქციით:

„თ. სოფლის მეურნეობის სამსახური.“;
გ. დებულების მე-13 მუხლს დაემატოს 71 მუხლი და ჩამოყალიბდეს შემდეგი რედაქციით:

„71. სოფლის მეურნეობის სამსახურის ძირითადი ფუნქციებია – სოფლის მეურნეობის განვითარებისათვის ხელის შეწყობა.“.

მუხლი 2
დადგენილება ამოქმედდეს გამოქვეყნებისთანავე. 
საკრებულოს თავმჯდომარე



ბ. ქურდაძე

